Maddi Sarasua

Maddi Sarasua Laskarai (Itsasu, 1995eko azaroaren 22a) bertsolari lapurtarra da, Aitor Sarasua bertsolariaren alaba.

Ibilbidea 
Hamaika urterekin hasi zen bertso eskolan, Uztaritzeko ikastolan. Karlos Aizpurua, Patxi Iriart eta Jexux Arzallus izan ditu bertsogintzan irakasle. Gero, Baiona Lizeoko bertso eskolan, Odei Barroso eta Aimar Karrikarekin aritu zen.

Eskolarteko txapelketetan maila bikaina eman zuen Iparraldekoa birritan eta Euskal Herrikoa behin irabaziz. 2012an Xilaba txapelketan egin zuen debuta eta finalean sartu zen. Laugarren postua eskuratu zuen. Horri esker 2013ko Euskal Herriko Bertsolari Txapelketa Nagusian parte hartu zuen, eta txapelketa horretako bertsolari gazteena izan zen. Ikasketek Gasteiza eraman zuten eta Arabako Koadrila artekoan hartu zuen parte Errekaleorreko taldearekin.

Hizkuntza-plangintzan ikasketak egin ditu, eta alor horretan, euskararen inguruan, lana egin izan du.

Palmaresa 

 Bertsolari Txapelketa Nagusia:
 Final laurdenak (1): 2013
 Xilaba Bertsulari Xapelketa:
 Finalista (1): 2012
 Finalaurrekoak (3): 2014, 2016, 2021
 Euskal Herriko Eskolartekoa:
 Txapelduna (1): 2012
 Txapeldun ordea (1): 2011
 Iparraldeko Eskolarteko Txapelketa:
 Txapelduna (2): 2012, 2013
 Txapeldun ordea (1): 2011

 Arabako Kuadrila artekoa:
 Finalista (1): 2018 (Erreralekor birizik! taldearekin)

Erreferentziak

Kanpo estekak 

Lapurdiko bertsolariak
Itsasuarrak
Emakume bertsolariak